Lumiesteitä tarvitaan, kun katon kaltevuus ylittää 1:8. Lumiesteillä suojataan vähintään sisäänkäyntien ja kulkuväylien kohdat, sekä muut mahdolliset pihapiirin oleskelualueet ja leikkipaikat. Määräykset edellyttävät suojaamaan lumiesteillä myös rakennusta ympäröivät katualueet tai muut yleiset alueet.   Karheilla sirotepintaisilla huopakatoilla katon jyrkkyyden ylittäessä 1:2 lumiesteiden tarve on harkittava kohdekohtaisesti. Tätä loivemmilla huopakatoilla lumiesteille ei ole tarvetta.